Ayen i d-as-yernan afud i tsekla taqbaylit, d anekcum n tmaziɣt ɣer tseddawit deg useggas n 1990. Syin akkin anekcum-ines ɣer uɣerbaz, anda aseqqamu unnig n timmuzɣa (HCA) ihegga-d tannant, anda ttekkin azal n 245 n yiselmaden i yerẓan asalu n uselmed n tmaziɣt deg useggas 1995, s wakka i tekcem tmaziɣt ɣer wannar n uselmed di kra n temnaḍin n tmurt. Aṭas n tazla d umenuɣ i d-yellan ɣef tmaziɣt, alami i tekcem ɣer tmendawt ɣas ulama amkan-is deg-s d azamul, maca deg useggas n 2002 tuɣal tmaziɣt d tutlayt taɣelnawt.